กาเกาเอ็ม

กาเกาเอ็มคอมปะนี (kakao M Company, 카카오엠 컴퍼니) หรือในอดีตคือ โซล เรคคอร์ด, วายบีเอ็ม โซล เรคคอร์ด, โลเอ็นเอ็นเตอร์เทนเมนต์ และกาเกาเอ็ม เป็นหน่วยงานที่ดำเนินงานด้านธุรกิจผลิตเพลง การจัดการศิลปิน,นักร้อง,นักแสดง รวมถึงดูแลการจัดจำหน่ายผลิตภัณฑ์ต่างๆให้กับศิลปินภายในประเทศเกาหลีใต้ ก่อตั้งในปี 1978 โดย มิน ย็อง-บิน ปัจจุบันเป็นหนึ่งในหน่วยธุรกิจของบริษัทกาเกาเอ็นเตอร์เทนเมนต์ จากการควบรวมกิจการกับกาเกาเพจ ถือเป็นกลุ่มธุรกิจในเครือกาเกา ที่ให้บริการด้านการบันเทิงครบวงจรทั้งเป็นตัวแทนการจัดจำหน่าย, การจัดการศิลปิน-นักแสดง-นายแบบ, การผลิตสื่อ, การจัดอีเวนท์, การจัดงานคอนเสิร์ตเป็นต้น
ในปี 2015 ได้รับการยกย่องให้เป็นผู้นำบริษัทค่ายเพลงในแง่ของผลประกอบการตามสถิติที่จัดทำโดย สมาคมอุตสาหกรรมผู้ผลิตเพลงเกาหลี (KMCIA)  ก่อนที่ปี 2016 กลุ่มกาเกา ผู้ให้บริการโทรคมนาคม และแอพลิเคชั่นสนทนา กาเกาทอล์ค ประกาศซื้อหุ้น และทำให้เปลี่ยนสภาพบริษัทเป็นบริษัทลูกของกาเกาไป

**ประวัติ**
แต่เดิมแล้วเคยเป็นบริษัทที่ก่อตั้งในฐานะบริษัทลูกของกลุ่มบริษัท YBM Sisa ซึ่งดำเนินกิจการเกี่ยวกับ เทปสอนภาษา ในปี 1978 โดย มิน ย็อง-บิน ในปี 1982 บริษัทได้จดทะเบียนอย่างเป็นทางการในชื่อ โซล เรคคอร์ดส์ และในปี 1984 ได้เริ่มผลิตและจัดจำหน่ายผลงานบันทึกเสียงบทเพลงคลาสสิกและบทเพลงพื้นบ้าน
ต่อมาได้จดทะเบียนเป็นบริษัทร่วมทุน ในปี 1999 และเริ่มจำหน่ายอัลบั้มในขณะเดียวกันก็ทำธุรกิจเว็บไซต์ซื้อขายออนไลน์ผ่านอินเทอร์เน็ตอีกด้วย ก่อนที่ปี 2000 บริษัทได้เปลี่ยนชื้อบริษัทเป็น วาย-บี-เอ็ม โซล เรคคอร์ด และเริ่มที่จะขายหุ้นใน KOSDAQ ในปี 2003 บริษัทได้เข้าร่วมกับสมาพันธ์ผู้ผลิตสิ่งบันทึกเสียงระหว่างประเทศ ก่อนที่ ในปี 2005 บริษัทในเครือ เอสเค เทเลคอม บริษัทโทรคมนาคมรายใหญ่ของเกาหลีใต้ เข้าซื้อหุ้นจำนวน 60% ของบริษัท กลายเป็นผู้ถือหุ้นรายใหญ่ของบริษัทในขณะนั้น และวาย-บี-เอ็ม โซล เรคคอร์ด ก็กลายเป็นส่วนหนึ่งของกลุ่มเอสเค กรุ๊ปในภายหลัง ปี 2008 บริษัทได้ทำการเปลี่ยนเป็นชื่อปัจจุบัน โลเอ็นเอ็นเตอร์เทนเมนต์
ในปี 2009 โลเอ็นได้เข้าไปทำหน้าที่ดำเนินการบริการการจัดจำหน่ายเพลงออนไลน์ของกลุ่ม เอสเค เทเลคอม ชื่อ เมลล่อน (MelOn, 멜론) ซึ่งปัจจุบันถือบริการที่เป็นที่นิยมอย่างมากในประเทศเกาหลีใต้
ในปี 2012 บริษัทได้ทำการเซ็นสัญญาข้อตกลงกับเว็บไซต์สถานีโทรทัศน์ผ่านอินเทอร์เน็ตและภาพยนตร์ วีกี (Viki) ในการเผยแพร่มิวสิกวิดีโอ, บทสัมภาษณ์, บันทึกการแสดงคอนเสิร์ต ของศิลปินในสังกัดเช่น ไอยู, บราวน์อายด์เกิลส์ และดรังเค้น ไทเกอร์
18 กรกฎาคม 2013 บริษัท สตาร์ อินเวสต์ โฮลดิ้ง บริษัทในเครือกลุ่ม Affinity Equity Partners ทำการเข้าซื้อหุ้น 52.56% ของโลเอ็น ทำให้ปัจจุบัน เอสเค กรุ๊ปมีหุ้นเหลือเพียง 15% เท่านั้น หลังจากนั้นอีก 5 เดือน SIH ได้เข้าซื้อหุ้นของ RealNetworks, Inc. ในสัดส่วน 8.83% ของบริษัท
บริษัทได้ทำการปรับโครงสร้างองค์กร โดยแยกธุรกิจการจัดการศิลปินออกเป็น 2 บริษัทคือ โลเอ็นทรี (LOEN Tree) บริหารงานโดย โช ย็อง-ชอล และ '"Collabodadi'" บริหารงานโดย Shinsadong Tiger
18 ธันวาคม 2013 โลเอ็นได้เข้าซื้อหุ้นจำนวน 70% ของบริษัทสตาร์ชิพเอ็นเตอร์เทนเมนต์ ทำให้กลายเป็นบริษัทลูกที่ยังสามารถบริหารงานได้อย่างอิสระ
25 พฤศจิกายน 2015 โลเอ็นได้ประกาศเข้าซื้อหุ้นจำนวน 70% ของบริษัทเอ คิวบ์เอ็นเตอร์เทนเมนต์ ทำให้กลายเป็นบริษัทลูกที่ยังสามารถบริหารงานได้อย่างอิสระเช่นเดียวกับสตาร์ชิพเอ็นเตอร์เทนเมนต์
11 มกราคม 2016 กลุ่มกาเกา ได้ทำการซื้อหุ้นของโลเอ็นและกลายเป็นผู้ถือหุ้นรายใหญ่ที่สุด ภายหลังจากนั้นอีก 2 ปี ได้มีการเปลี่ยนชื่อบริษัทเป็น กาเกา เอ็ม
เดือนธันวาคม 2020 กาเกาเพจ ได้เสนอการควบรวมกิจการกับ กาเกาเอ็ม เพื่อให้บริษัทสามารถให้บริการได้อย่างครบวงจร ก่อนที่วันที่ 25 มกราคม 2021 ทั้งสองบริษัทได้ประกาศแผนระยะเวลาในการดำเนินการควบรวมกิจการทั้งหมดของทั้งสองบริษัท รวมถึงประกาศชื่อบริษัทใหม่ว่า กาเกาเอ็นเตอร์เทนเมนต์ ที่สื่อความหมายว่าธุรกิจบันเทิงที่ครบวงจร โดยการควบรวมกิจการเสร็จสิ้นเมื่อวันที่ 1 มีนาคม 2021 และได้ก่อตั้งบริษัทใหม่ในวันถัดมา
เมื่อวันที่ 28 กุมภาพันธ์ 2021 เพลงที่จัดจำหน่ายโดยกาเกาเอ็ม ถูกถอดออกจากแอปพลิเคชันบริการสตรีมเพลง สปอทิฟาย ภายหลังจากข้อตกลงการให้สิทธิ์ใช้งานบนบริการสตรีมเพลงสิ้นสุดลงและไม่สามารถหาข้อตกลงได้ทัน ก่อนที่วันที่ 11 มีนาคม ทั้งสองบริษัทได้ทำการต่ออายุใบอนุญาตเป็นที่เรียบร้อย 
ภายหลังจากควบรวมกิจการเสร็จสิ้นเมื่อวันที่ 1 มีนาคม 2021 กาเกาเอ็ม ได้ปรับลดสถานะจากบริษัทเหลือเพียงหน่วยธุรกิจของกาเกาเอ็นเตอร์เทนเมนต์ โดยใช้ชื่อหน่วยธุรกิจว่า เอ็มคอมปะนี

**กรณีพิพาท**

**การปั่นราคาหุ้น**

**2011**
เอ็มคอมปะนี ในสมัยที่ยังเป็นโลเอ็นเอ็นเตอร์เทนเมนต์ และเป็นบริษัทลูกของ เอ็สเคเทเลคอม บริษัทโทรคมนาคมรายใหญ่ของเกาหลีใต้ ถูกคณะกรรมการการแข่งขันทางการค้าของเกาหลีใต้แจ้งข้อหาปั่นราคาหุ้นในปี 2011 และปรับเป็นเงิน 9.6 ล้านดอลลาร์สหรัฐสำหรับการกระทำในครั้งนี้

**2016**
วันที่ 9 ตุลาคม 2016 ศาลฎีกาของเกาหลีใต้พิพากษาปรับกาเกาเอ็ม และจีนีมิวสิก (Genie Music) เป็นจำนวนเงิน 100 ล้านวอน จากการสมรู้ร่วมคิดในการปั่นราคาหุ้นย้อนหลังรวมถึงคดีที่เคยส่งฟ้องเมื่อปี 2008 ชิน ซู-ว็อน ประธานเจ้าหน้าที่บริหารในขณะนั้นถูกศาลปรับ 10 ล้านวอนเช่นกัน

**การขโมยเงินค่าลิขสิทธิ์**
เมื่อวันที่ 26 กันยายน 2019 มีการเปิดเผยว่าอดีตประธานเจ้าหน้าที่บริหารชิน, รองประธานบริหารอี และผู้อำนวยการคิมถูกตำรวบจับในข้อหาขโมยเงินค่าลิขสิทธิ์จำนวน 1.82 หมื่นล้านวอนจากศิลปินและโปรดิวเซอร์ที่จำหน่ายเพลงบนเว็บไซต์และแอปพลิเคชัน MelOn 

**ปัญหาการจัดการโปรโมต**
ในปี 2013 กาเกาเอ็ม (โลเอ็นเอ็นเตอร์เทนเมนต์ในขณะนั้น) ได้ทำข้อตกลงกับ ซี-เจสเอ็นเตอร์เทนเมนต์ (C-JeS Entertainment) สำหรับการโปรโมตและจัดจำหน่ายอัลบั้มที่ 2 ของจุนซูที่มีชื่อว่า 'Incredible' ไม่กี่วันก่อนการวางจำหน่าย ซี-เจสเอ็นเตอร์เทนเมนต์ได้รับแจ้งจาก กาเกาเอ็มว่าพวกเขาจะจัดจำหน่ายอัลบั้ม แต่ได้ยกเลิกแผนการตลาดและโปรโมชั่นส่งเสริมการทำกิจกรรมทั้งหมด รวมที่แผนการออกอากาศรายการที่กำลังจะจัดแสดงของจุนซูในแพลตฟอร์ม MelOn ถึงแม้ว่าจะออกอากาศผ่านทาง LOEN TV (1theK ปัจจุบัน) ได้ แต่ข้อความโฆษณาที่เกี่ยวกับกิจกรรมและอัลบั้มของจุนซูบน MelOn ก็หายไปหมดรวมถึงบนบัญชีสื่อสัมคมออนไลน์ของกาเกาเอ็มด้วย
ต่อมา ซี-เจสเอ็นเตอร์เทนเมนต์ ต้นสังกัดของจุนซูขู่ว่าจะลบการกล่าวถึงการร่วมการกับกาเกาเอ็ม ออกจากการแสดงทั้งหมดที่จะมีขึ้น รวมถึงจะยื่นคำร้องต่อคณะกรรมการการแข่งขันทางการค้าของเกาหลี่ใต้ และ หน่วยงานต่อต้านการคอรัปชั่น รวมถึงหน่วยงานสิทธิพลเมือง
ท่าทีของกาเกาเอ็มหลังจากที่เกิดเรื่องขึ้น ระบุเพียงพวกเขายังคงอยู่ในขั้นตอนการตรวจสอบข้อเท็จจริง ก่อนที่จะแถลงการณ์ พวกเขาชี้ให้เห็นถึงหน้าโฮมเพจของ MelOn ว่ายังมีการโปรโมตกิจกรรมของจุนซูบนหน้าเว็บไซต์และแอปพลิเคชันอยู่ ตามแผนที่วางไว้ ซึ่งหลังจากนั้นทางซี-เจสเอ็นเตอร์เทนเมนต์ ตอบว่าพวกเขาได้รับการสั่งซื้อล่วงหน้าและการอัดรายการล่วงหน้าสำหรับโชวเคสแล้ว แต่ก็ยังไม่ได้รับคำตอบจากกาเกาเอ็ม
ภายหลังจากได้รับความสนใจจากสื่อจำนวนมาก ทั้งสองบริษัทได้นัดพบกันเพื่อแก้ปัญหาที่เกิดในวันที่ 8 กรกฎาคม และจบข้อพิพาททั้งหมดลงในวันเดียวกัน พร้อมทั้งแจ้งถุงการส่งเสริมการจัดจำหน่ายตามแผนเดิมที่วางไว้

**ธุรกิจเด่นของบริษัท**

**เมลอน (Melon)**
เมลอน (Melon, 멜론) เป็นธุกิจการจัดจำหน่าย,การฟังเพลงออนไลน์ รวมถึงจำหน่ายบัตรชมละครเวที, อีเวนท์, คอนเสิร์ต ซึ่งเป็นที่นิยมมากในประเทศเกาหลีใต้ โดยมีส่วนแบ่งผู้ใช้งานคิดเป็น 59% ในปี 2013

**วันเดอะเค (1theK)**
วันเดอะเค (1theK, 원더케이) เป็นช่องทางเผยแพร่คอนเทนต์วิดีโอทาง ยูทูบ ในอดีตใช้ชื่อว่า โลเอ็นมิวสิก (LOEN Music) โดยเป็นพื้นที่ในการลงมิวสิกวิดีโอของศิลปินที่บริษัทเป็นตัวแทนจัดจำหน่าย รวมถึงผลิตรายการเพื่อโปรโมตให้กับศิลปิน อาทิ Ask in a box เป็นต้น

**กาเกาทีวี (kakao TV)**
เปิดให้บริการครั้งแรกเมื่อวันที่ 1 กันยายน 2020 ให้บริการผ่านกล่องรับสัญญาณผ่านดาวเทียม

**บริษัทภายใต้การดูแล**
กาเกา เอ็มคอมปะนี มีบริษัทในเครือและหน่วยงานภายในที่อยู่ในการดูแลภายใต้หน่วยธุรกิจดังนี้

**กลุ่มธุรกิจการจัดการศิลปิน**
 เฟล็กซ์เอ็ม (Flex M)- ไอเอสทีเอนเตอร์เทนเมนต์ (IST Entertainment)- สตาร์ชิปเอนเตอร์เทนเมนต์ (Starship Entertainment)

**กลุ่มธุรกิจการจัดการนักแสดง**
 ออซัมเอ็นท์ (Awesome ENT)- เมเนจเมนต์ซูป (Management SOOP)- คิงคอง บาย สตาร์ชิป (King Kong by Starship)- บีเอ็ชเอ็นเตอร์เทนเมนต์ (BH Entertainment)- เจ,ไวด์คอมปะนี (J,Wide Company)- วาสท์เอ็นเตอร์เทนเมนต์ (VAST Entertainment)- อีแอนด์ทีสตอรีเอ็นเตอร์เทนเมนต์ (E&T Story Entertainment)

**กลุ่มธุรกิจด้านการผลิตคอนเทนต์**
 วันเดอะเค (หน่วยธุรกิจ)- โชว์โน๊ต (SHOWNOTE)- เมกะมอนสเตอร์ (Mega Monster)- โลโกส์ฟิล์ม (Logos Film)- สตอรีแอนด์พิกเจอรส์มีเดีย (Story & Pictures Media)- บารัมพิกเจอรส์ (Baram Pictures)- มูนไลท์ฟิล์ม (Moonlight Film)- สไนพิกเจอรส์ (Sanai Pictures)- ครอสพิกเจอรส์ (Kross Pictures)

**กลุ่มธุรกิจการจัดการนางแบบ/นายแบบ, ผลิตโฆษณา**
 เรดดีเอ็นเตอร์เทนเมนต์ (Ready Entertainment)

**ธุรกิจด้านอีคอมเมิร์ซ**
 GRAYGO

**ธุนกิจด้านอื่นๆ**
 Maison de Baja (ธุรกิจแฟชั่น)

**บริษัทดำเนินการร่วมทุน**
 อีดัมเอ็นเตอร์เทนเมนต์ (EDAM Entertainment)

**สำนักงาน**
 อาคารจ็องซ็อก เลขที่ 17 ถนนเทเฮรัน 103 แขวงซัมซอง เขตกังนัม กรุงโซล สำนักงานหลักของเอ็มคอมปะนี รวมถึงหน่วยธุรกิจวันเดอะเคสาขาเอ็มคอมปะนี, GRAYGO และอีดัมเอ็นเตอร์เทนเมนต์- ชั้น 8 อาคาร Twosun World เลขที่ 221 ถนนพันกโย เขตบุนดัง จังหวัดคย็องกีที่ตั้งสำนักงานของหน่วยธุรกิจวันเดอะเคสาขาเพจคอมปะนี- ชั้น 2, ชั้น 4 และ ชั้น5 SS Building เลขที่ 8 ถนนอ็อนจู 172, เขตกังนัม กรุงโซลสำนักงานของเฟล็กซ์เอ็ม (ชั้น 4) และ เพลย์เอ็มเอ็นเตอร์เทนเมนต์ (ชั้น 2 และชั้น 5)- เลขที่ 4-5 ถนนซัมซ็อง 146 แขวงช็องดัม เขตกังนัม กรุงโซลที่ตั้งสำนักงานของกลุ่มบริษัทสตาร์ชิปเอนเตอร์เทนเมนต์- ชั้น 9 อาคารสาร์ฮิลล์ เลขที่ 151 ถนนพงอึนซา แขวงนนฮย็อน เขตกังนัม กรุงโซลที่ตั้งสำนักงานของเครเกอร์ เอ็นเตอร์เทนเมนต์- เลขที่ 43 ถนนพงอึนซา 49 เขตกังนัม กรุงโซลที่ตั้งสำนักงานเจ,ไวด์คอมปะนี- เลขที่ 27 ถนนฮักดง 50 เขตกังนัม กรุงโซลที่ตั้งสำนักงานเมเนจเมนต์ซูป- เลขที่ 35 ถนนนนฮย็อน 142 เขตกังนัม กรุงโซลที่ตั้งสำนักงานบีเอ็ชเอ็นเตอร์เทนเมนต์- เลขที่ 6 ถนนย็องดง 137 เขตกังนัม กรุงโซลที่ตั้งสำนักงานอีแอนด์ทีสตอรีเอ็นเตอร์เทนเมนต์- ชั้น 4 - ชั้น 6 อาคาร 925 เลขที่ 30 ถนนโดซัน 101 เขตกังนัม กรุงโซลที่ตั้งสำนักงานวาสท์เอ็นเตอร์เทนเมนต์- เลขที่ 13 อาคารดาอน ถนนอ็อนจู 130 เขตกังนัม กรุงโซลที่ตั้งสำนักงานเรดดีเอ็นเตอร์เทนเมนต์- อาคารชังอู เลขที่ 7 ถนนโดซัน 53 เขตกังนัม กรุงโซลที่ตั้งสำนักงานโลโกส์ฟิล์ม- ชั้น 5 อาคารช็องอึน เลขที่ 6 ถนนซัมซ็อง 107 เขตกังนัม กรุงโซลที่ตั้งสำนักงานมูนไลท์ฟิล์ม- ชั้น 3 อาคารชูซัน เลขที่ 17 ถนนฮักดง 33 เขตกังนัม กรุงโซลที่ตั้งสำนักงานครอสพิกเจอรส์- ชั้น 3 เลขที่ 14 ถนนฮันนัม 42 เขตยงซัน กรุงโซลที่ตั้งสำนักงานของโชว์โน๊ต- ชั้น 20 อาคารดิจิทัลคิวบ์ เลขที่ 34 ถนนซังอัมซัน เขตมาโพ กรุงโซลที่ตั้งสำนักงานเมกะมอนสเตอร์- ชั้น 8 อาคาร The PAN เลขที่ 10 ถนนเวิลด์คัพบุก 58 เขตมาโพ กรุงโซลที่ตั้งสำนักงานบารัมพิกเจอรส์- ชั้น 4 อาคาร TUBAn เลขที่ 1 ในเขตพระราชวังคย็องฮี เขตจงโน กรุงโซลที่ตั้งสำนักงานสตอรีแอนด์พิกเจอรส์มีเดีย- ชั้น B1, 3-4 เลขที่ 42 ถนนดงโฮ 20 เขตชุง กรุงโซลที่ตั้งสำนักงานสไนพิกเจอรส์- ชั้น 2 - 3 เลขที่ 12-8 ถนนโซลซัพ 4 (ป่ากรุงโซล) เขตซ็องดง กรุงโซลที่ตั้งสำนักงานออซัมเอ็นท์

**รางวัล**

**หมายเหตุ**

**อ้างอิง**
หมวดหมู่:ค่ายเพลงเกาหลีใต้
หมวดหมู่:กาเกาเอ็ม
หมวดหมู่:ค่ายเพลงเคป็อป
หมวดหมู่:ค่ายเพลงที่ก่อตั้งในปี พ.ศ. 2521
หมวดหมู่:บริษัทการบันเทิงที่ก่อตั้งในปี พ.ศ. 2521
หมวดหมู่:บริษัทการบันเทิงของเกาหลีใต้
หมวดหมู่:บริษัทในโซล